***A 13. sorszámú Bányaművelő technikus megnevezésű szakképesítés szakmai és vizsgakövetelménye***

1. ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 54 544 01

1.2. Szakképesítés megnevezése: Bányaművelő technikus

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 960-1440

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra.

3. PÁLYATÜKÖR

3.1. A szakképesítéssel legjellemzőbben betölthető munkakörök, foglalkozások:

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | FEOR megnevezése | A szakképesítéssel betölthető munkakör(ök) |
| 3.1.2. | 3111 | Bányászati technikus | Külszíni bányaművelő technikus (aknász) |
| 3.1.3. |  |  | Mélyművelésű bányaművelő technikus (aknász) |
| 3.1.4. |  |  | Szakvezető |
| 3.1.5. |  |  | Bánya-gépkarbantartó irányító |
| 3.1.6. |  |  | Bányamester, gépmester |

3.2. A szakképesítés munkaterületének rövid leírása:

Általános szakmai tudással rendelkező technikus, aki ismeri a külfejtéses és a mélyművelésű bányák munkafeladatait és az ott használatos gépek, berendezések üzemeltetését, karbantartását. Ezen munkafeladatok esetén a szén, érc, ásvány, bauxit, kő, homok stb. kitermeléséhez szükséges munkakörök betöltéséhez szükséges ismeretekkel, gyakorlattal rendelkezik és középfokon ismeri a vezetői munkafeladatokat.

Szilárd ásványok kitermelésével foglalkozik. Munkaköri leírása, utasítások, valamint konkrét munkamegbízás alapján feltárást, letakarítást, előkészítést, termelést, vagy felhagyást végez, jövesztés, biztosítás, rakodás, szállítás részfolyamatokkal. A folyamatok során betartja és betartatja az előzőekben felsorolt, utasításokban meghatározott szakmai ismereteket. Betartatja a gépek kezelésével, üzemeltetésével, indításával, és karbantartásával kapcsolatos utasításokat. Ismeri a munkahelyének jellemző veszély forrásait, ezeknek megfelelően hoz döntéseket, ad és végrehajt utasításokat.

A szakképesítéssel rendelkező képes:

- betartani és betartatni a munka-, baleset-, egészség-, környezet- és tűzvédelmi előírásokat;

- gondoskodni elsősegélynyújtó és tűzoltó eszközökről, képes elsősegélyt nyújtani;

- használni a technológiai dokumentációkban alkalmazott szabványos jelképes jelöléseket;

- kialakítani a munkahelyet, munkakörnyezetet;

- meghatározni és biztosítani a szükséges munkaerőt, munkaeszközt;

- tervezni a gépkezelők termelési, gépalkalmazási és karbantartási munkáját;

- munkaterületén szakellenőrzést végezni, irányítani a munkafeladatokat;

- ellenőrző méréseket végezni, mérőműszereket alkalmazni;

- bányászati gépek, berendezések alkalmazását, működési környezetét ellenőrizni, meggyőződni annak biztonságos voltáról;

- kis- és középjavítási műveleteket végezni;

- napi karbantartási műveleteket végezni;

- betartani és betartatni a szerelési-javítási technológiára vonatkozó előírásokat;

- Gondoskodni a keletkező mérgező gázok hatásainak csökkentéséről;

- Intézkedni a váratlan események bekövetkeztekor;

- Részt venni bányamentési feladatok ellátásában és irányításában;

- Fejtési munkát végeztetni, jövesztő gépet kezeltetni, biztosítószerkezetet, berendezést kezeltetni;

- rekultivációs feladatokat végeztetni, terepmunkát ellenőrizni.

3.3. Kapcsolódó szakképesítések:

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | megnevezése | a kapcsolódás módja |
| 3.3.3. | 34 544 02 | Bányaművelő | azonos ágazat |
| 3.3.4. | 54 544 02 | Fluidumkitermelő technikus | azonos ágazat |
| 3.3.5. | 54 544 03 | Gázipari technikus | azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai  követelménymoduljairól szóló kormányrendelet szerinti** | |
| 4.2. | **azonosítója** | megnevezése |
| 4.3. | 11498-12 | Foglalkoztatás I. (érettségire épülő képzések esetén) |
| 4.4. | 11499-12 | Foglalkoztatás II. |
| 4.5. | 11500-12 | Munkahelyi egészség és biztonság |
| 4.6. | 10196-12 | Bányászati alapismeretek |
| 4.7. | 10194-12 | Bányagépek működtetése |
| 4.8. | 10199-12 | Termelési feladatok |
| 4.9. | 10195-12 | Bányaipari technikus feladata |
| 4.10. | 10198-12 | Logisztika, karbantartás |
| 4.11. | 11420-13 | Külszíni bányászat |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | megnevezése | a modulzáró vizsga vizsgatevékenysége |
| 5.2.3 | 10196-12 | Bányászati alapismeretek | gyakorlati |
| 5.2.4. | 10194-12 | Bányagépek működtetése | gyakorlati, szóbeli |
| 5.2.5. | 10199-12 | Termelési feladatok | gyakorlati, szóbeli |
| 5.2.6. | 10195-12 | Bányaipari technikus feladata | írásbeli |
| 5.2.7. | 10198-12 | Logisztika, karbantartás | írásbeli, szóbeli |
| 5.2.8. | 11498-12 | Foglalkoztatás I. (érettségire épülő képzések esetén) | írásbeli |
| 5.2.9. | 11499-12 | Foglalkoztatás II. | írásbeli |
| 5.2.10. | 11500-12 | Munkahelyi egészség és biztonság | írásbeli |
| 5.2.11. | 11420-13 | Külszíni bányászat | szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai

5.3.1. Gyakorlati vizsgatevékenység:

A vizsgafeladat megnevezése: Bányaművelő technikus gyakorlati feladatok.

A vizsgafeladat ismertetése:

Bányászati művelési, termelési feladatainak elvégzése, jövesztő, szállító, rakodó és kiszolgáló gépeinek üzemeltetése.

A vizsgafeladat időtartama: 180 perc

A vizsgafeladat értékelési súlyaránya: 40%

5.3.2. Központi írásbeli vizsgatevékenység*:*

A jellemző írásbeli vizsga tételeit központi vizsgafeladat sorozatból, a követelmény modulok tartalmával összhangban választják ki országosan egységesen.

A vizsgafeladat megnevezése: Bányaművelő technikus szakmai feladatok.

A vizsga feladat ismertetése: Bányászati termelési, karbantartási, logisztikai feladatok tervezése, ellenőrzés.

A vizsgafeladat időtartalma: 180 perc

A vizsgafeladat értékelési súlyaránya: 30%

5.3.3. Szóbeli vizsgatevékenység:

A szóbeli vizsgatevékenység kérdései szintén központilag összeállított, melyek tartalmazzák a szakmai követelmények fejezetben megadott témakörök minden lényeges fejezetét és a követelmény modulokkal összhangban vannak.

A vizsgafeladat megnevezése: Bányászati munkafolyamatok, technológiák, irányítási, ellenőrzési feladatai.

A vizsgafeladat ismertetése: A szóbeli központilag összeállított vizsga kérdései a 10199-12 Termelési feladatok és a 10195-12 Bányaipari technikus feladata modul témaköreit tartalmazza.

A vizsga időtartama: 45 perc, 30 perc felkészülés és 15 perc szóbeli kifejtése a témának.

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek tételeire, értékelési útmutatóira és egyéb dokumentumaira a vizsgán használható segédeszközökre vonatkozó részletes szabályok az állami szakképzési és felnőttképzési szerv honlapján érhetők el a Vizsgák menüpontban.

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Bányászati kéziszerszámok |
| 6.3. | Pneumatikus bányászati kéziszerszámok |
| 6.4. | Villamos bányászati kéziszerszámok |
| 6.5. | Bányalevegő és gázösszetételt mérő eszközök |
| 6.6. | Teheremelő berendezések |
| 6.7. | Jövesztő berendezések |
| 6.8. | Szállító berendezések |
| 6.9. | Leszóró berendezések |
| 6.10. | Biztosító szerkezetek |
| 6.11. | Törő és osztályozó berendezések |
| 6.12. | Földmunkagépek |
| 6.13. | Hidraulikus berendezések |
| 6.14. | Sűrített levegős berendezések |
| 6.15. | Folyadék szállító berendezések |
| 6.16. | Egyéni és kollektív védőeszközök |
| 6.17. | Villamos energiaellátás berendezései |
| 6.18. | Geodéziai eszközök |
| 6.19. | Különböző mérőeszközök |
| 6.20. | Informatikai berendezések |
| 6.21. | Porlekötő berendezések |
| 6.22. | Fúróberendezések |
| 6.23. | Hírközlési eszközök |
|  | |